**Írásos előterjesztés**

A települési kulturális rendezvények és programok időpontjának meghatározása napirendi ponthoz, a Képviselő-testület 2025. évi januári soros ülésére.

**Tisztelt Képviselő-testület!**

Az alábbi tervezet alapján javaslom Kardoskút település nagyobb rendezvényeinek alábbi időpontjainak megvitatását és elfogadását.

Január hónap

Jan.18.: Doni Emléktúra

Jan. 22.: Magyar kultúra napja alkalmából gitárkoncert

Csoportfoglalkozások indítása. Autóbuszos kirándulás jan. 25-én, utazási iroda közreműködésével a község lakóinak Romániába, mely az utazóknak önköltséges

Február hónap

Febr. 1.: Kardoskút Biliárd Kupa - sportverseny

A Kardoskúti Nyugdíjas Vers- és Prózaíró pályázat meghirdetése

Március hónap

Márc. 1.: Községi gyermekfarsang

Márc. 8.: A Nemzetközi nőnap alkalmából a község hölgy lakosainak műsoros köszöntése

Márc. 14.: Megemlékezés a nemzeti ünnep alkalmából

Márc. 29.: Radnóti Miklós Nyugdíjas Klub fennállásának 40. évfordulója – Járási szintű nyugdíjas találkozó, illetve az önkormányzat köszönti a legrégebbi helyi közösséget.

Április hónap

Ápr.17..: Húsvéti játszóház, a Civilek az Oncsa-házért Egyesülettel közösen

Április 26.: Locsoló bál

Május hónap

Máj. 1.: Majális

Máj. 31.: Gyermeknap a közalapítvánnyal együttműködésben.

Június hónap

Június 1.: Hősök Napja, a történelmi egyházakkal közös szervezésben

Jún. 7.: Nyárindító zenés est: Pünkösdi zenés családi program

Jún. 28.: Szent Iván-éj a helyi civil szervezetekkel közös szervezésben

Július hónap

Júl. 12.: XXIV. Kardoskúti Falunap

Júl. 28 - aug.1.: Nyári tábor gyerekeknek (Napközitábor lehetőség szerint pályázattal vagy önerős megvalósítással)

Augusztus hónap

Aug. 4-8.: Nyári tábor gyerekeknek (Napközitábor lehetőség szerint pályázattal vagy önerős megvalósítással)

Szeptember hónap

Szept. 13.: Nyugdíjas Vers- és Prózaíró Pályázat díjkiosztó ünnepsége, a Kardoskúti Antológia átadása

Szept. 20.: Fehértó napja, a KMNP-kal együttműködésben

Október hónap

Okt. 3.: Idősek Világnapja alkalmából az időskorúak, a kerek évfordulós házaspárok és a község legidősebb lakosainak köszöntése műsorral és ebéddel.

Okt. 5.: Aratási hálaadó ökumenikus istentisztelet és szeretetvendégség a történelmi egyházakkal közös szervezésben

Okt. 22.: Községi megemlékezés a nemzeti ünnep alkalmából

Október vége, az őszi szünetben: Tökfaragó buli

November hónap

Nov. 8.: IX. Márton napi ludasságok

Nov. 22.: Katalin bál

Nov. 29.: II. András napi kolbászgyúró verseny és böllér lakoma, 2 helyi civil egyesülettel közös szervezésben

Nov. 30.: Adventi 1. gyertyagyújtás

December hónap

Dec. 5.: Mikulásváró ünnepség

Dec. 7.: Adventi 2. gyertyagyújtás

Dec. 13.: XVII. „Egy Tányér kedvesség”- karácsonyi gulyásleves osztás a község lakóinak

Dec. 14.: Adventi 3. gyertyagyújtás

Dec. 20.: Községi karácsonyi ünnepség, adventi 4. gyertyagyújtás

A fentebb ismertetett rendezvények mellett a közösségi színtérben működő csoportok, klubok illetve a lakosságnak szervezett kisebb kulturális programok, események bővítik rendezvényeinket. Emellett a helyi civil szervezetek saját rendezvényeihez, összejöveteleihez, egyéb programjaihoz, illetőleg a családi események, lakodalmak lebonyolításához nyújtunk segítséget. Négy alkalommal a Magyar Vöröskereszt Helyi Szervezete véradást szervez a közösségi színtérben. Az idén 40 éves nyugdíjas klubbal Járási Nyugdíjas Találkozó kerül megrendezésre, tervezetten az alapítás évfordulóján március hónapban. A találkozó zenei költségét - a közösség nevében - kérnénk támogatásként átvállalni a klubtól. Emellett községi kirándulást is tervezünk, amelyhez a költségvetésben támogatási összeget szeretnénk kérni a tisztelt Képviselő-testülettől.

A Nemzeti Művelődési Intézet Petőfi Kulturális Programja folytatódik, a 2024. évi sikeresen megvalósított pályázataink eredményességét figyelembe véve a kiírásra kerülő újabb kiírásokon is minél több színvonalas programra, rendezvényre fogok pályázni, amelyek a lehetőségeinket bővíthetik.

Tekintettel arra, hogy településünk az idei évben ünnepli megalakulásának 75. évfordulóját, az egyes nagyobb rendezvények – főként a falunap esetében – még nagyobb figyelmet fordítunk a színvonalas és méltó megünneplésre. Ehhez és a fentebb részletezett programterv rendezvényeihez kérném a tisztelt Képviselő-testülettől a szükséges költségvetési összeg biztosítását.

Bízom benne, hogy a 2025-ös év programjai a lakosság széles körében érdeklődésre tartanak számot.

Kardoskút, 2025. január 20.

Vargáné Neller Borbála Tünde, sk.

művelődésszervező